Tänane Õuering oli pühendatud vihmaussidele 🙂
Sügiseste vihmasabinate vahel katsetasime tänases Õueringis kuidas vihmaussi moodi pimedana enestele toitu hankida ja proovisime vingerdamist. Järgnes meeleolukas jaht vihmaussidele, mille käigus kõik osalejad said kaevata ja endale ussikesi otsida. Kogutud saaki uurisime üheskoos lähemalt luupidega, mõõtsime uued lemmikud üle ja joonistasime paberile. Samuti vaatlesime, mis võiks ussidele toiduks sobida. Lapsed said uusi teadmisi vihmausside välimuse, eluviisi ja toitumise kohta. Ja otse loomulikult ei puudunud tunnist ka mängimine- mitu korda tuli korrata vahvat kullimängu.
Nii tore ja positiivne huviring annab terveks nädalaks hea tuju! Olete oodatud meiega liituma!